CELEX: 62020CN0683
Language: el
Date: 2020-12-17 00:00:00
Title: Υπόθεση C-683/20: Προσφυγή της 17ης Δεκεμβρίου 2020 — Ευρωπαϊκή Επιτροπή κατά Σλοβακίας

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/27
            
         
      Προσφυγή της 17ης Δεκεμβρίου 2020 — Ευρωπαϊκή Επιτροπή κατά Σλοβακίας
      (Υπόθεση C-683/20)
      (2021/C 53/37)
      Γλώσσα διαδικασίας: η σλοβακική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: R. Lindenthal, M. Noll-Ehlers)
      
         Καθής: Σλοβακική Δημοκρατία
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι η Σλοβακική Δημοκρατία, παραλείποντας να εκπονήσει σχέδια δράσης και να αποστείλει στην Επιτροπή περιλήψεις των σχεδίων δράσης για 445 μεγάλους οδικούς άξονες, παρέβη το άρθρο 8, παράγραφος 2, και το άρθρο 10, παράγραφος 2, σε συνδυασμό με το παράρτημα VI της οδηγίας 2002/49/ΕΚ (1) του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου·
               
            
                  —
               
               
                  να διαπιστώσει ότι η Σλοβακική Δημοκρατία, παραλείποντας να εκπονήσει σχέδια δράσης και να αποστείλει στην Επιτροπή περιλήψεις των σχεδίων δράσης για 16 μεγάλους σιδηροδρομικούς άξονες, παρέβη το άρθρο 8, παράγραφος 2, και το άρθρο 10, παράγραφος 2, σε συνδυασμό με το παράρτημα VI της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου· και
               
            
                  —
               
               
                  να καταδικάσει τη Σλοβακική Δημοκρατία στα δικαστικά έξοδα.
               
            
         Ισχυρισμοί και κύρια επιχειρήματα
      
      Σύμφωνα με το άρθρο 8, παράγραφος 2, της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου, η Σλοβακική Δημοκρατία όφειλε να μεριμνήσει ώστε, το αργότερο έως τις 18 Ιουλίου 2013, να έχουν εκπονηθεί σχέδια δράσης για τους μεγάλους οδικούς άξονες (οδικές αρτηρίες με κυκλοφορία άνω των τριών εκατομμυρίων οχημάτων τον χρόνο) και τους μεγάλους σιδηροδρομικούς άξονες (σιδηροδρομικές γραμμές στις οποίες διακινούνται περισσότεροι από 30 000 συρμοί τον χρόνο) στην επικράτειά της. Σύμφωνα με το άρθρο 10, παράγραφος 2, σε συνδυασμό με το παράρτημα VI της ίδιας οδηγίας, η Σλοβακική Δημοκρατία όφειλε εν συνεχεία να μεριμνήσει για την αποστολή των περιλήψεων των σχεδίων δράσης στην Επιτροπή το αργότερο έως τις 18 Ιανουαρίου 2014.
      Η Σλοβακική Δημοκρατία παρέβη τις υποχρεώσεις που υπέχει από το άρθρο 8, παράγραφος 2, και το άρθρο 10, παράγραφος 2, σε συνδυασμό με το παράρτημα VI της οδηγίας, όσον αφορά 445 μεγάλους οδικούς άξονες και 16 μεγάλους σιδηροδρομικούς άξονες τους οποίους είχε προγενέστερα κοινοποιήσει στην Επιτροπή.
      
         (1)  ΕΕ 2002, L 189, σ. 12.